יובל לוי (שחקנית)

יובל לוי () היא שחקנית, משוררת, אמנית ספוקן-וורד, מעצבת תלבושות ותפאורה, עיתונאית ובעלת טור ישראלית.

ביוגרפיה
לוי נולדה בקבוצת כנרת וגדלה ביובלים. סיימה את בית הספר התיכון העל יסודי משגב, ובמקביל למדה במחלקה לתיאטרון במתא"ן משנת 2006 עד 2008.

בצבא שירתה כמשק"ית ת"ש בחיל האוויר.

לאחר שירותה הצבאי למדה בבית הספר ללימודי משחק "גודמן".

ב-2008 שיחקה בסרט "היא לא תדע" ששודר בערוץ הילדים.

בשנת 2020 שיחקה בסדרת הטלוויזיה "חזרות" ששודרה בכאן 11.

ממאי 2023 השתתפה בעונה ה-13 של תוכנית הריאיליטי האח הגדול ישראל, המשודרת ברשת 13 והודחה כמודחת ה-11 לאחר 69 ימים.

תיאטרון
בשנת 2015 שיחקה במחזה רומיאו ויוליה בתיאטרון באר שבע שביים עירד רובינשטיין. בשנים 2017–2018 שיחקה בהצגה "גשם שוטף" בתיאטרון הילדים והנוער בבאר שבע, שביימה מאיה ניצן. בשנת 2018 שיחקה במחזה "הלוויה חורפית" של חנוך לוין בתפקיד ולווציה בהצגה, שביים יאיר שרמן. שיחקו בין היתר ליליאן ברטו, אבי פניני ואברהם סלקטר. באותה שנה שיחקה במחזה "כלוב העליזים" גם הוא בתיאטרון באר שבע בתפקיד מריאן. באותה שנה שיחקה בהצגה "דוט והקנגורו" גם היא בתיאטרון הילדים והנוער בבאר שבע. את ההצגה ביים רפי ניב.

לוי כתבה את המחזה "שלומציון המלכה 23", שהוצג בפסטיבל התיאטרון הקצר בצוותא. במחזה הפואטי השתתפו אבי פניני, יוסי ירום, תמר עמית יוסף, יפתח קמינר ואחרים. המחזה זכה לביקורות חיוביות.

משוררת ואמנית ספוקן וורד
לוי החלה להשתתף בבמות ספוקן וורד בשנת 2015 במסגרת הפואטרי סלאם. שיריה התפרסמו במדיה ובתקשורת הכתובה. בשנת 2020 השתתפה בגמר אליפות ישראל בספוקן וורד בו הציגה את הקטע "הקו הדק" שמזוהה עימה. הקטע זכה ליותר ממאה אלף צפיות.

טור אישי על מיניות
ללוי טור אישי במדור יחסים ב-ynet. הטור עוסק בנשיות, מיניות בריאה, פגיעות מיניות, פוליאמוריה, נטיות מיניות ונושאים נוספים. בטורים חושפת לוי את חייה האישיים, והם זכו לתגובות רבות ועוררו עניין תקשורתי. אחד הטורים עסק בפגיעה מינית שעברה בצבא, טור אחר עסק בניסיון שלה לפתוח מערכת יחסים, דימוי גוף ושיערות גוף, וטור נוסף עסק בסקס בזמן מחזור.

עיצוב תלבושות
לוי עיצבה תלבושות להצגות בבתי ספר למשחק יורם לוינשטיין, סמינר הקיבוצים, האקדמיה למוסיקה ולמחול בירושלים ותיאטרון פרינג'. היא מעצבת תלבושות וסטיילינג גם לקליפים.

חיים אישיים
לוי אספנית פרטי וינטאג, שאותם היא מוכרת תחת המותג DEUS X.

לוי רווקה ומתגוררת ביפו.

קישורים חיצוניים

 "אם אני מדברת על סקס זה לא אומר שאני מבקשת סקס", פאולה וליאון, 21 במרץ 2021, אתר MAKO.
 הידעתם? קאשה מ"חזרות" היא ישראלית ומשוררת, מאיה כהן, 14 בנינואר 2021, ישראל היום
 ההצגה חייבת להימשך (בג'וב אחר): שחקניות שעשו הסבה בגלל הקורונה, דפנה ארד, 28 ביולי 2020, לאישה

הערות שוליים

שחקניות ישראליות
שחקנים ישראלים
שחקניות תיאטרון ישראליות
עיתונאיות ישראליות
עיתונאיות כותבות עברית
מעצבי תלבושות ישראלים
מעצבות תלבושות ישראליות
סגל ynet
בוגרות בתי ספר למשחק בישראל
בוגרי בתי ספר למשחק בישראל
שחקני תיאטרון ישראלים
עיתונאים כותבי עברית
יפו: אישים
בעלי טור ישראלים
בעלות טור ישראליות
משוררות ישראליות
משוררים ישראלים
שחקניות קולנוע וטלוויזיה ישראליות
שחקני קולנוע וטלוויזיה ישראלים
מעצבות במה ישראליות
מעצבות אופנה ישראליות
מתחרי האח הגדול (ישראל)
ביסקסואלים ישראלים
ביסקסואליות ישראליות
בוגרי התיכון האזורי משגב
ישראליות שנולדו ב-1991
ישראלים שנולדו ב-1991